नावल गी गै इक ऐसा साधन समझेया जन्दा ऐ जेदे राहें इक लेखक अपने समाज गी, अपने जुगै दे मानव-जीवन गी पूरे विश्वासै ते गहराई कन्ने खोली-फरोली सकदा ऐ। इक शैल उपन्यास गद्य च लखोई दी छड़ी इक रोचक कहानी गै नईं हुन्दी उसी मानव जीवन दा गद्य आखेया जन्दा ऐ जेदे कन्ने मनुक्खें दे जीवन गी पकड़ा च लैता जन्दा ऐ। ई. ऐम. फोस्टर दे शब्दे च-‘उपन्यास ते साहित्य दियें दूइयें रचनाए च खास फर्क ए ऐ, जे इक उपन्यास गै लेखकै गी इन्नी समर्थ दिंदा ऐ जे ओ खटोए दे जीवना उप्परा भलेयां चादर चुक्की सकै। इस बारै कोई बी दूई साहित्यक रचना, पूरा जीवन इन्नी सफलता कन्ने नईं चित्री सकदी।’